บริษัท หาดทิพย์ จำกัด (มหาชน)

______________________________________________________________________________________________________

2. ปัจจัยความเสี่ยง

บริษัทฯ มีการประเมินความเสี่ยงโดยคณะทำงาน IMCR (Incident Management and Crisis
Resolution ~ IMCR) มีประธานเจ้าหน้าที่ฝ่ายปฏิบัติการเป็นประธานคณะทำงาน
ในการประเมินความเสี่ยง คณะทำงานจะคำนึงถึง
ความเปลี่ยนแปลงของสภาวะแวดล้อมทั้งภายนอกและภายในที่ก่อให้เกิดความเสี่ยงและมีผลกระทบต่อบริษัทฯ
ดังนั้น จึงมีการประเมินและติดตามความเสี่ยงตลอดเวลา
โดยแต่ละหน่วยงานจะบริหารงานโดยนำความเสี่ยงมาประเมินและทำการแก้ไขในระดับการทำงานปกติ
อีกทั้งได้กำหนดให้มีการประชุมหารือกันในระดับบริหารเพื่อประเมินสถานการณ์
และกำหนดยุทธศาสตร์ในการดำเนินงานเพื่อรองรับความเสี่ยงที่อาจจะเกิดขึ้น

ปัจจัยความเสี่ยงที่มีนัยสำคัญต่อผลต่อการดำเนินงานของบริษัทฯ มีดังนี้

1.  ปัจจัยความเสี่ยงด้านการผลิต

    1.  ต้นทุนค่าขนส่ง :
        กรณีความขัดแย้งระหว่างอิหร่านและชาติตะวันตกในเรื่องอาวุธนิวเคลียร์ และภาวะความ
        ไร้เสถียรภาพในตะวันออกกลางมีอิทธิพลต่อราคาน้ำมันดิบในตลาดโลก
        ส่งผลให้ราคาขายปลีกน้ำมันเชื้อเพลิงในประเทศทยอยปรับราคาเพิ่มขึ้นตามทิศทางราคาน้ำมันในตลาดโลก
        รวมถึงนโยบายของรัฐที่ลดการอุดหนุนราคา NGV และ LPG ภาคขนส่ง
        ซึ่งปัจจัยดังกล่าวนี้ได้ส่งผลกระทบในส่วนของต้นทุนค่าขนส่ง
        เนื่องจากธุรกิจน้ำอัดลมเป็นธุรกิจที่ต้องพึ่งพารถบรรทุกในการขนส่งสินค้าจากโรงงานส่งไปยังคลังสินค้า
        และกระจายสินค้าจากคลังสินค้าไปยังร้านค้าต่างๆ

    2.  ต้นทุนด้านค่าจ้างแรงงาน :
        ได้รับผลกระทบจากนโยบายของรัฐบาลที่ประกาศปรับเพิ่มอัตราค่าแรงขั้นต่ำ
        ทั่วประเทศเป็นวันละ 300 บาทภายในปี 2556 โดยในช่วงแรกตั้งแต่วันที่ 1 เมษายน
        2555 จะปรับค่าแรงขั้นต่ำเพิ่มขึ้นประมาณ 40% จากอัตราค่าจ้างปัจจุบัน

    3.  ต้นทุนบรรจุภัณฑ์ : ต้นทุนบรรจุภัณฑ์เพิ่มสูงขึ้น
        เนื่องจากเม็ดพลาสติกที่นำมาผลิตแท่งพีฟอร์มสำหรับใช้ผลิตขวด PET ได้ปรับราคาสูงขึ้น
        โดยคาดว่าราคาจะยังคงตัวในระดับสูงตามปัจจัยทางด้านราคาน้ำมันที่ยังคงทรงตัวอยู่ในระดับสูง
        ทั้งนี้ปัจจุบันผู้บริโภคนิยมน้ำอัดลมประเภทไม่ต้องคืนขวดมากขึ้น
        โดยเฉพาะน้ำอัดลมประเภทบรรจุในขวด PET
        ซึ่งเป็นที่นิยมของลูกค้ากลุ่มที่ซื้อตามห้างสรรพสินค้า ซุปเปอร์มาร์เก็ต
        และร้านสะดวกซื้อต่างๆ ฉะนั้น เมื่อต้นทุนด้านบรรจุภัณฑ์มีราคาสูงขึ้น
        ย่อมส่งผลกระทบต่อต้นทุนการผลิตของบริษัทฯ ด้วย

    4.  ต้นทุนวัตถุดิบ : น้ำตาลทรายเป็นวัตถุดิบหลักที่ใช้ในการผลิตน้ำอัดลม
        ซึ่งอ้อยเป็นพืชผลทางการเกษตรผลผลิตขึ้นอยู่กับสภาพดิน ฟ้า อากาศ บริษัทฯ
        จึงอาจมีความเสี่ยงที่จะขาดแคลนน้ำตาลทรายที่ใช้ในการผลิตได้
        หากพื้นที่เพาะปลูกประสบภัยธรรมชาติ

2

บริษัท หาดทิพย์ จำกัด (มหาชน)

______________________________________________________________________________________________________

5.  เครื่องจักร : อุตสาหกรรมน้ำอัดลมต้องใช้เครื่องจักรที่มีประสิทธิภาพสูง
    เพื่อทำการผลิตให้ได้จำนวนมาก
    ในระยะเวลาจำกัด เครื่องจักรที่ใช้ผลิตน้ำอัดลมจึงมีราคาแพงและต้องลงทุนมาก ดังนั้น
    บางกรณีบริษัทฯ
    จึงมีความจำเป็นต้องลงทุนในเครื่องจักรมือสอง ประกอบกับเครื่องจักรบางไลน์การผลิต
    มีอายุการใช้งาน
    หลายปีแล้ว บริษัทฯ จึงมีความเสี่ยงในเรื่องการเสียค่าใช้จ่ายในการซ่อมแซมบำรุงรักษาสูง
    ตลอดจนการสิ้นเปลืองพลังงานซึ่งเป็นการเพิ่มต้นทุนในการผลิต

6.  กำลังการผลิต : บริษัทฯ มีกำลังการผลิตผลิตภัณฑ์ในบรรจุภัณฑ์ PET
    ไม่เพียงพอต่อความต้องการของตลาดซึ่งเติบโตขึ้นมาก บริษัทฯ
    ได้แก้ปัญหาเฉพาะหน้าด้วยการสั่งซื้อผลิตภัณฑ์จากบริษัทคู่ค้าในกรุงเทพฯ
    ซึ่งบางครั้งบริษัทฯ คู่ค้าไม่สามารถตอบสนองความต้องการของบริษัทฯ ตามปริมาณที่ต้องการได้
    ทำให้บริษัทฯ มีความเสี่ยงในการเสียโอกาสในการขาย/การทำกำไร
    และมีต้นทุนเพิ่มขึ้นจากค่าขนส่งสินค้า

ปัจจัยเสี่ยงด้านการผลิตดังกล่าวข้างต้นเป็นผลให้ความสามารถในการทำกำไรของบริษัทฯ ลดลง
เนื่องจากต้นทุนการผลิตที่เพิ่มขึ้น แต่ในขณะเดียวกันบริษัทฯ
ไม่สามารถปรับราคาจำหน่ายผลิตภัณฑ์ให้สอดคล้องกับต้นทุนการผลิต
ที่เพิ่มขึ้นได้
เนื่องจากผลิตภัณฑ์น้ำอัดลมเป็นสินค้าที่อยู่ในรายการเฝ้าติดตามและกำกับดูแลของกรมการค้าภายใน
กระทรวงพาณิชย์ การจะปรับราคาจำหน่ายต้องได้รับการอนุญาตจากหน่วยงานที่กำกับดูแล

2.  ความเสี่ยงด้านมาตรการของรัฐบาล :
    โดยกระทรวงศึกษาธิการออกระเบียบห้ามจำหน่ายขนมขบเคี้ยวและน้ำอัดลมในโรงเรียน
    ซึ่งส่งผลกระทบโดยตรงต่อการขยายตัวของตลาดน้ำอัดลมเนื่องจากเป็นกลุ่มลูกค้าหลักที่สำคัญ

3.  ปัจจัยเสี่ยงด้านการเปลี่ยนพฤติกรรมของผู้บริโภค :

    1.  การเปลี่ยนแปลงพฤติกรรมผู้บริโภคจากกระแสสังคมที่ใส่ใจกับเรื่องสุขภาพมากขึ้น
        ทำให้ผู้บริโภคหันไปนิยมดื่มผลิตภัณฑ์เพื่อสุขภาพ เช่น นม น้ำผลไม้ น้ำดื่มบรรจุขวด น้ำแร่
        ชาเขียว ฯลฯ เพิ่มมากขึ้น และลดปริมาณ
        การดื่มน้ำอัดลมลง

    2.  พฤติกรรมของผู้บริโภคที่เปลี่ยนแปลงความต้องการบริโภคน้ำอัดลมในบรรจุภัณฑ์ชนิดคืนขวด
        (returnable bottles) ซึ่งเป็นชนิดของผลิตภัณฑ์ที่มีกำไรต่อหน่วยสูง
        มาเป็นน้ำอัดลมในบรรจุภัณฑ์ชนิดไม่คืนขวด
        (non-returnable bottler) มีช่องทางการจำหน่ายผ่านร้านค้าประเภท Modern
        Trade และ Convenience Store ซึ่งมีกำไรต่อหน่วยน้อยกว่า ทั้งนี้
        ราคาจะถูกกำหนดโดยผู้ผลิตรายใหญ่ 2 ราย ในกรุงเทพฯ โดยตลอดระยะเวลา6-7
        ปีที่ผ่านมา ผลิตภัณฑ์ชนิดคืนขวด(returnable bottles) มียอดขายลดลงต่อเนื่องทุกปี
        ซึ่งเป็นแนวโน้มเช่นเดียวกันทั่วโลก แต่ในทางตรงข้ามยอดขายผลิตภัณฑ์one-way
        (non-returnable bottler) กลับมียอดขาย
        ที่เพิ่มขึ้น
        เนื่องการขยายตัวของร้านค้าส่งและค้าปลีกสมัยใหม่ซึ่งผู้บริโภคนิยมเข้าไปจับจ่ายใช้สอยในร้านค้าประเภทนี้

3

บริษัท หาดทิพย์ จำกัด (มหาชน)

______________________________________________________________________________________________________

4.  ปัจจัยเสี่ยงด้านการตลาด :

    1.  น้ำอัดลมเป็นสินค้าตามฤดูกาล โดยมียอดความต้องการสูงในช่วงฤดูร้อน บริษัทฯ
        จึงมีความเสี่ยงที่จะประสบกับการผลิตสินค้าไม่เพียงพอต่อความต้องการของผู้บริโภค
        และมีกำลังการผลิตเหลือเกินความต้องการในช่วงฤดูกาลอื่น

    2.  การแข่งขันที่รุนแรง โดยเฉพาะในตลาดค้าปลีกค้าส่งสมัยใหม่ (Modern Trade)
        ระหว่างบริษัทฯ กับบริษัทคู่แข่ง อีกทั้งความเสี่ยงจากสินค้าเรียนแบบ ได้แก่ผลิตภัณฑ์ Big
        Cola ที่มีขนาดของบรรจุภัณฑ์ใหญ่กว่าและขายในราคาที่ต่ำกว่า
        ซึ่งปัจจุบันสามารถแย่งส่วนแบ่งตลาดได้มากขึ้น

    3.  ข้อจำกัดในการขยายตลาด เนื่องจากบริษัทฯ มีเขตการจำหน่ายเฉพาะ 14
        จังหวัดภาคใต้เท่านั้น ขณะที่คู่แข่งสำคัญสามารถจำหน่ายได้ทั่วประเทศ
        ขนาดของกิจการจึงแตกต่างกันมาก ทำให้คู่แข่งมีต้นทุนการผลิตต่ำกว่า
        และมีเงินทุนที่มากกว่าในการใช้นโยบายทางการตลาดในการลด แลก แจก แถม

5.  ปัจจัยความเสี่ยงทางด้านการเงิน : รายละเอียดปรากฎในหมายเหตุประกอบงบการเงินข้อ
    30

6.  ปัจจัยความเสี่ยงด้านอื่นๆ :

    1.  ภัยธรรมชาติที่เกิดขึ้นอย่างต่อเนื่อง อาทิ วาตภัย อุทกภัย
        เหตุการณ์ดินถล่มในหลายจังหวัดในภาคใต้ ซึ่งมีสาเหตุจากภาวะโลกร้อน

    2.  เหตุการณ์ความไม่สงบใน 3 จังหวัดชายแดนภาคใต้และบางอำเภอในจังหวัดสงขลา
        ที่เกิดขึ้นต่อเนื่องมาหลายปีและยังไม่มีทีท่าว่าจะสงบลง
        ทำให้ยอดขายในพื้นที่ดังกล่าวลดลง

แนวทางการดำเนินการเพื่อรองรับปัจจัยที่อาจมีผลกระทบต่อผลการดำเนินงานของบริษัทฯ

1.  เพิ่มประสิทธิภาพในขบวนการผลิตเพื่อลดความสูญเสีย
    พยายามควบคุมต้นทุนการผลิตและค่าใช้จ่ายในการดำเนินการ สำหรับผลิตภัณฑ์ในบรรจุภัณฑ์
    PET ที่บริษัทฯ ผลิตได้ไม่เพียงพอกับความต้องการของผู้บริโภค เนื่องจากกำลังการผลิตเต็มนั้น
    บริษัทฯ กำลังอยู่ระหว่างการก่อสร้างโรงงานแห่งที่ 2 ที่อำเภอพุนพิน จังหวัด
    สุราษฎร์ธานี และจะได้ลงทุนซื้อเครื่องจักรใหม่( PET filling line)
    เพื่อผลิตสินค้าให้เพียงพอกับความต้องการของผู้บริโภค

2.  พัฒนาช่องทางการขาย
    โดยมองหาโอกาสในการสร้างยอดขายและกำไรในตลาดเดิมและตลาดใหม่ๆ ตลอดจน
    ปรับโครงสร้างของสินค้าที่จัดจำหน่าย (product mix) ในแต่ละพื้นที่ให้เหมาะสมตามหลัก
    BPPC ( Brand, Pack, Price and Channel)

4

บริษัท หาดทิพย์ จำกัด (มหาชน)

______________________________________________________________________________________________________

3.  ลดต้นทุนด้านโลจิสติกส์ โดยบริษัทฯ
    ได้พัฒนารูปแบบการกระจายสินค้าเพื่อให้ส่งถึงมือลูกค้าได้อย่างรวดเร็ว
    ทันความต้องการด้วยต้นทุนค่าขนส่งที่ต่ำลง ซึ่งรูปแบบการกระจายสินค้าของบริษัทฯ
    ได้ปรับเปลี่ยนจากการใช้
    รถขาย 100% มาเป็นการผสมผสานระหว่างการบริการด้วยรถขาย ระบบ pre-sale
    และระบบศูนย์ช่วยกระจายสินค้า (MDC ~ Manual Distribution Center)
    ซึ่งขึ้นอยู่กับสภาพตลาดในแต่ละพื้นที่

4.  พัฒนาระบบ IT เพื่อให้ผู้ใช้งานสามารถวิเคราะห์ข้อมูลได้รวดเร็วและแม่นยำ
    เพื่อให้ฝ่ายบริหารมีข้อมูลที่น่าเชื่อถือ
    ในการนำไปใช้วางแผนงานและใช้ในการตัดสินใจ ทั้งนี้ บริษัทฯ
    ได้ปรับปรุงระบบเทคโนโลยีสารสนเทศเพื่อพัฒนาระบบงานและการจัดการให้มีประสิทธิภาพและเชื่อมโยงทั้งองค์กร
    โดยได้นำระบบซอฟท์แวร์ Enterprise Resources Planning (ERP) ของ SAP ECC
    6.0 มาใช้แทนระบบเดิม

5.  ยึดนโยบายในการสร้างความสัมพันธ์ที่ยั่งยืนกับลูกค้าและหน่วยงานภายนอกที่เกี่ยวข้องอย่างต่อเนื่อง
    เพื่อสร้างความเข้าใจและมั่นใจในตัวบริษัทฯ ว่ามีมาตรฐานทั้งในด้านคุณภาพและการบริการ

5